लखनऊ । पीएम नरेंद्र मोदी ने केदारनाथ में तो यूपी के मुख्यमंत्री योगी आदित्यनाथ ने अयोध्या में दीपावली मनाई और श्री राम जन्मभूमि में विराजमान रामलला का दर्शन किए। सीएम मुख्यमंत्री योगी ने दिवाली के पर्व के उल्लास के बीच अयोध्या के कई प्रमुख आश्रमों में जाकर शीर्ष हिन्दू धर्माचार्यों से मुलाकात की और संत महंतों को दीपोत्सव की बधाई दी। साथ ही रामजन्म भूमि में विराजमान रामलला, हनुमानगढ़ी और कनक भवन में दर्शन पूजन किया।